17/03/2017 | Administración LocalMunicipal
Santiago de Compostela
Sección Municipal de Contratación
Servizo de operación e mantemento da infraestructura de servidores do Concello de Santiago de Compostela

OBXECTO DO CONTRATO: Servizo de operación e mantemento da infraestructura de servidores do Concello de Santiago de Compostela. REFERENCIA DO EXPEDIENTE: CON/3/2017. TIPO DE LICITACIÓN: 93.990,62 euros/ano. PRAZO DE EXECUCIÓN: Establécese un prazo de execución de DOUS ANOS. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, ata o día 18 de abril de 2017. CLASIFICACIÓN DO CONTRATISTA: non se esixe. A efectos tan só de acreditación de solvencia, a clasificación admisible sería Grupo V, subgrupo 3, categoría 1. DOCUMENTACIÓN/INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas.10.3.- Criterios de adxudicación: As ofertas valoraranse mediante os seguintes criterios: A. CRITERIOS NON CUANTIFICABLES MEDIANTE CIFRAS OU PORCENTAXES Valoraranse nese apartado os seguintes aspectos: A.1. Características técnicas e plan de traballo (Ata 20 puntos) Neste apartado valoraranse a oferta que ofreza mellores características técnicas e un mellor plan de traballo para a operación e mantemento que garanta o óptimo funcionamento da infraestrutura de servidores, a mellora na organización e cumprimento de estándares, a melloras de acordo a nivel de servizo, e a mellora nos protocolos e ferramentas de xestión e na posta a disposición de información de xestión para o Concello. A.2. Calidade do equipo de traballo adscrito directamente á execución do contrato (Ata 20 puntos) Neste apartado valorarase o equipo de persoas ofertado polo licitador, atendendo á súa composición, titulación académica, experiencia en traballos similares, certificacións de fabricantes de equipamento de referencia, formación e coñecementos específicos no ámbito do proxecto, e demais aspectos relevantes para a execución dos traballos contratados. É necesario indicar a porcentaxe de dedicación ao proxecto de tal xeito que quede reflectido quen forma parte do equipo habitual e para quen se prevé unha participación puntual. A.3. Control e seguimento dos traballos (Ata 5 puntos). Neste apartado teranse en conta ferramentas, métodos e técnicas relativas ao seguimento e control do proxecto ou contrato no seu conxunto. B. CRITERIOS CUANTIFICABLES MEDIANTE CIFRAS OU PORCENTAXES B.1. Prezo do contrato (Ata 35 puntos) Para o cálculo da puntuación (PO) aplicaranse as fórmulas que se indican de seguido, e que asignan a máxima puntuación á oferta que presenta a maior baixa económica sobre o orzamento de licitación e puntuacións proporcionais ao resto, tendo en conta previamente o seu peso con respecto ao orzamento de licitación. a) Establécese a puntuación PR que se asignará á oferta con maior baixa económica, mediante a seguinte fórmula que ten en conta o seu peso con respecto ao orzamento de licitación. – P R = Min(B R, B MAX) / B R * P MAX – P R é a puntuación que se aplicará á oferta con maior baixa económica – B R é a baixa de referencia, igual a 17.059,30 euros (15% do orzamento) – B MAX é a máxima baixa económica de entre todas as válidas – P MAX é a puntuación máxima asignada ao criterio no prego, igual a 35 puntos – Min(a, b) é o valor mínimo entre os parámetros a e b indicados Aplicando esta fórmula, a puntuación P R que se asignará á mellor oferta, será: – A máxima establecida polo prego para este criterio (P MAX) cando a maior baixa económica ofertada (B MAX ) sexa igual ou superior á baixa de referencia (B R ). – Unha puntuación reducida proporcionalmente, cando a maior baixa económica ofertada sexa inferior á baixa de referencia (B R). b) Establécese a puntuación PO de cada oferta aplicando a seguinte fórmula, que asigna a puntuación PR á oferta con maior baixa económica e puntuacións proporcionais ao resto. P O = B O / B MAX * P R Onde: – P O é a puntuación obtida pola oferta o – B O é a baixa económica da oferta o con respecto ao orzamento de licitación – B MAX é a maior baixa económica de entre as ofertas válidas – P R é a puntuación asignada á oferta con maior baixa económica B.2. Horas presenciais (Ata 15 puntos) Outorgarase puntuación ás ofertas que incrementen o número mínimo de horas presenciais diarias, do seguinte xeito. – Seis horas diarias, é dicir, unha hora máis que o mínimo (7 puntos) – Sete horas diarias, é dicir, dúas máis que o mínimo. (15 puntos) B.3. Bolsa de horas (Ata 5 puntos) Outorgarase a máxima puntuación á oferta que presente unha bolsa de 50 horas anuais para consultaría e formación en materia de tecnoloxía e xestión da infraestrutura de servidores. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 10 de marzo de 2017. O ALCALDE Asdo.: Martiño Noriega Sánchez